Լոուրենս Դոհերտի
**Հյու Լորենս «Լաուրի» Դոհերտի** (անգլ.՝  Hugh Lawrence Doherty, հոկտեմբերի 8, 1875(1875-10-08), Ուիմբլդոն, Մերտոն, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 21, 1919(1919-08-21), Բրոդսթերս, Թանեթ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն) , բրիտանացի թենիսիստ։

Դոհերտին նախկին թիվ մեկ ռակետն է և բրիտանացի մեկ այլ թենիսիստի՝ Ռեջինալդ Դոհերտիի կրտսեր եղբայրը։ Նա Մեծ սաղավարտի վեցակի չեմպիոն է և երկակի օլիմպիական չեմպիոն մենախաղում և զուգախաղում։ Նա առաջին ոչ ամերիկացի թենիստն է, ով 1903 թվականին հաղթեց ԱՄՆ թենիսի բաց առաջնությունը։

Վաղ կյանք
---------

Լոուրենս Դոհերտին (աջից) իր եղբոր հետ
Դոհերտին ծնվել է 1875 թվականին Ուիմբիլդոնում, Վիլյամ Դոհերտիի ամենակրտսեր տղան էր։ Դոհերտին իր երկու եղբայներից կարճահասակ էր, երբ նրանք խաղում էին Ուիմբիլդոնի մրցաշարում 19-րդ դարի վերջում։

Իր եղբոր պես նա կրթվել է Վեստմինսթերի դպրոցում 1890-ից 1894 թվականներին։ 1892 թվականին նա նվաճում է Ռենշոուի գավաթը, որը ամբողջ Անգլիայի մինչև 16 տարեկանների գավաթն էր։

Բացի թենիսից նա նաև խաղացել է գոլֆ։

Կարիերա
-------

Եղբայրները սկսել են թենիս խաղալ իրենց հայրիկի հետ առողջական նկատառումներով։ Հայտնի որպես «Լիթլ դու», Դոհերտին հաղթել է Ուիմբիլդոնում հինգ անգամ մենախաղում և ութ անգամ զուգախաղով իր եղբոր հետ։ 1903 թվականին նա դարձավ առաջին թենիսիստը, ով հաղթեց Մեծ Սաղավարտի մրցույթում իր հայրենիքից դուրս` հաղթելով գործող չեմպիոն Վիլյամ Լարնեդին ԱՄՆ բաց առաջնության եզրափակչում։ Նա մենախաղով հինգ անգամ անընդմեջ հաղթել է Բրիտանիայի փակ կորտով թենիսի մրցույթում 1901-ից 1906 թվականներին։ Նա նաև մենախաղում յոթ անգամ անընդմեջ (1900–1906) հաղթել է Հարավային Ֆրանսիայի առաջնություններում, որոնք տեղի էին ունենում Նիսում։

Դոհերտին նաև դարձել է 1900 թվականի Փարիզի Ամառային օլիմպիական խաղերի չեմպիոն մենախաղով։ Ոսկե մեդալներ 1900 թվականի խաղերում չէին տրվում։ Կիսաեզրափակչում նա պետք է խաղար եղբոր հետ, սակայն եղբայրը հրաժարվեց խաղալ իր դեմ և նա դուրս եկավ եզրափակիչ։ Եզրափակչում Դոհերտին հաղթեց Հարոլ Մահոնիին երեք սեթում։ Դոհերտի նաև նվաճեց զուգախաղի չեմպիոնի կոչումը եղբոր հետ միասին։

1902-ից 1906 թվականներին Դոհերտին խաղաց Բրիտանիայի հավաքականում Դեվիսի գավաթում և մնաց անպարտելի այս ժամանակահատվածում։ 1902 թվականին նա իր եղբոր հետ հաղթեց ԱՄՆ հավաքականին զուգախաղում, սակայն հավաքականը պարտվեց 3-2 հաշվով։ 1903 թվականին Դոհերտին հաղթեց և մենախաղի և զուգախաղի բոլոր հանդիպումները Դեվիսի գավաթի շրջանակներում և օգնեց Բրիտանիային նվաճել գավաթը։ 1904, 1905 և 1906 թվականներին նա Բրիտանիայի հավաքականի կազմում օգնեց պաշտպանել տիտղոսը։

1914 թվականին երբ սկսվեց Առաջին համաշխարհային պատերազմը, Դոհերտին կամավորագրվեց Թագավորական նավատորմի պահեստազորայիններին, սակայն 1915-ին դուրս եկավ առողջական խնդիրների պատճառով։

Դոհերտին մահացավ բակտերեմիայից 1919 թվականի օգոստոսի 21-ին Բրոդստեյրսսում` երկու տարի պայքարելով հիվանդության դեմ։ Նա իր եղբոր հետ միասին ներառվել է Թենիսի փառքի միջազգային սրահում 1980 թվականին։

Ծանոթագրություններ
------------------

1. 1 2 3 4 5 6 7 8  *Tingay L.* 100 years of Wimbledon — London Borough of Enfield: Guinness Superlatives, 1977. — P. 197.
2. 1 2 3 4  Roglo — 1997. — ed. size: 9000000
3. ↑  "Hugh Lawrence (Laurie) Doherty: Stats". *tennisarchives.com*. Tennis Archives. Արխիվացված է the original 2016 թ․ ապրիլի 2-ին. Retrieved 2016 թ․ օգոստոսի 17. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Mazak, Karoly (2010). *The Concise History of Tennis*, p. 26.
5. 1 2  Wray Vamplew. "Doherty, (Hugh) Lawrence [Laurie] (1875–1919), tennis player". Oxford University Press.
6. 1 2  "Famous Tennis Player Dead: R.F. Doherty, Once American Champion, Passes Away in London", *Նյու Յորք Թայմս*, 30 December 1910
7. ↑  "English Indoor Tennis". *The New York Times*. 1906 թ․ ապրիլի 29.
8. ↑  "Hugh Laurence Doherty (UK)". Արխիվացված է the original 2012 թ․ դեկտեմբերի 9-ին. Retrieved 2016 թ․ սեպտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  Grasso, John. *Historical dictionary of tennis*. Lanham, Maryland: Scarecrow Press. p. 86. ISBN 9780810872370.
10. ↑  "Olympic athletes – Hugh Lawrence Doherty". IOC.
11. ↑  "Laurie Doherty Olympic Results". *sports-reference.com*. Արխիվացված է the original 2013 թ․ հոկտեմբերի 14-ին. Retrieved 2016 թ․ սեպտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
12. ↑  "Davis Cup player profile". ITF.
13. ↑  "Records of the Royal Naval Volunteer Reserve – Doherty, Hugh Lawrence". The National Archives.
14. ↑  "Hall of Famers – Laurence Doherty". International Tennis Hall of Fame.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ATP · ITF · Բրիտանական օլիմպիական ասոցիացիա · WikiTree |
|  |
| Բառարաններ և հանրագիտարաններ | Բրիտանիկա · Օքսֆորդի կենսագրական |

 |